Strømsdammen

Strømsdammen er et tjern som ligger vest i Voksenåsen og like nedstrøms Lillevann. Tjernet er et oppdemmet, grunt vann på ca. 125 dekar, som tidligere var en del av vannforsyningsanlegget til Voksen gård

Historie
Den opprinnelige dammen ble bygget i siste del av 1800-tallet for å sikre vannforsyning og elektrisk kraft til Voksen gård. Vannet ble dannet ved oppdemming av Rødkleivsbekken på Voksenåsen.

I august 1995 ble det påvist store hull og sprekker i demningen. Etter en reportasje i Akersposten hvor Terje Bjøro fra Røa Venstre krevde rehabilitering ble området stengt og vannet tappet fra dammen. Etter dette fulgte en hard kamp for lokale krefter for å få dammen rehabilitert. Høsten 1996 til våren 1997 ble Strømsdammen rehabilitert av NVE for Oslo kommunes regning, og det ble anlagt en ca. 3 meter bred grusvei fra Arnulf Øverlandsvei inn til demningen. Sammen med en baderampe, gjør dette dammen tilgjengelig for rullestolbrukere og barnevogner. Den nye dammen ble åpnet 12. mai 1997.

Etter utbyggingen på Voksenskogen på 80-tallet har turtrafikken til Strømsdammen økt kraftig. Det er blitt et meget populært oppholdsområde, bade- og fiskevann og blir benyttet til friluftsliv både sommer og vinter.

 Referanser 
http://www.sak.oslo.kommune.no/dok/Byr%5C2002%5CBR1%5C2002017812-1.htm  Reguleringsplan, friområde og offentlig trafikkområde

http://www.vann-og-avlopsetaten.oslo.kommune.no/vassdrag_og_fjord/bynare_innsjoer/stromsdammen/ Strømsdammen

Kategori:Innsjøer i Oslo
Kategori:Bydel Vestre Aker
Kategori:Badeplasser i Oslo
Kategori:Nordmarka
Kategori:Lysakervassdraget